Breggia TI
Breggia TI (lombardisch Brencia) isch e Gmai im Kanton Tessin in dr Schwyz. Si ghert zum Chrais (circolo) Caneggio im Bezirk Mendrisio.

Geografi 
D Gmai lyt uf dr linke Syte vum Valle di Muggio. Zum Ortsdail Cabbio ghere no d Wyler Uggine un s hite verlosse Gaggio, zue Morbio Superiore ghert dr Wyler Lattecaldo, zue Muggio ghere d Wyler Scudellate un Roncapiano, zue Sagno ghert dr Wyler Trevalle. Bis 2004 het zue Caneggio no dr Wyler Campora am Abhang visà-vis ghert, wu derno zue Castel San Pietro chuu isch.

Gschicht 
Breggia isch entstande am 25. Oktober 2009 dur d Fusion vu dr bishärige Gmaine Bruzella, Cabbio, Caneggio, Morbio Superiore, Muggio un Sagno. Dr Name vu dr neie Gmai isch vum Fluss Breggia ibernuu wore. 

Bruzella isch zum erschte Mol gnännt wore anne 852 as Brusella, Cabbio anne 1188 as Cabio, Caneggio anne 1209 as Canegio (1335 Canezio),  Morbio Superiore anne 1116 as Morbio de Supra, Muggio anne 852 as Mugio, Sagno 1296-99 as Sagnio.

Verwaltig 
Dr Burgermaischter (Sindaco) vu Breggia isch dr Piermario Croci.

Bevelkerigsentwicklig 
Quälle: Bundesamt für Statistik 2005

Dialekt 
Dr lombardisch Dialäkt vu Breggia ghert zum Comasco-Lecchese.

Böuwärch 
 Chilche S. Salvatore, Cabbio (1780-95 böue, 1818 gweit)
 Chilche S. Siro, Bruzella (1579 gnännt, im 18. Jh. umböue un erwyteret, 1973 reschtauriert)
 Chilche S. Maria Assunta, Caneggio (1715 böue, 1971-75 reschtauriert)
 Chilche S. Giovanni Evangelista, Morbio Superiore (18. Jh., 1957 reschtauriert)
 Chilche S. Lorenzo, Muggio (1760 böue, mehfach reschtauriert)
 Chilche S. Michele Arcangelo, Sagno (1330 s erscht Mol gnännt, aber elter, 1789-99 im klassizistische Stil umböue, 1982-83 renoviert) 
 Kapäll S. Martino, Morbio Superiore (romanisch, us em Friemittelalter)
 Kapäll S. Anna, Morbio Superiore (us em Spotbarock)

Weblink 

 http://www.comunebreggia.ch

Fueßnote 

Ort (Kanton Tessin)